Mutil-laguna edukitzea uste baino bereziagoa da.
Ez da txartela ateratzeko duen modua
edo atea irekitzeko duen era soilik…
jendeak klubean guri erreparatzeko gisa ikustekoa da ere bai.
Jendeak klubeko zati naizenari erreparatzeko gisa.
Begiratu zerrendari, laztana, bertan nauzu eta.
VIP aretoan nago orain.
Eta ez naiz inoiz irtengo.
Jarraitu grabatzen, baina…
nire mugikorraz.
Zirriborroen artean gordeko dut bideoa.
Zu garaile. Altxatu naiz.
Zer da hau?
Gosaria prestatu nahi diot
mutil-lagunari.
Berri txarrak: ez dut janaririk.
Polit hori, ez kezkatu.
Nik ez dakit kozinatzen.
Ondo entzun badut,
orain mutil-laguna nauzu?
Erlazioa berriz utziko dugu ala? Drag queen zerrenda oso bat dut.
Ezingo nuke ordaindu.
Tira, berez bai. Baina izan gaitezen mutil-lagun.
Merkeagoa da.
Zer egingo duzu asteburuan, uztailaren laugarrena dela eta?
Zuk esango didazula uste dut.
Tira, Provincetown-era joango naiz lagun batzuekin.
Ezagutzen duzu Provincetown?
Drag ikuskizunen udako helmuga nagusia? Ezagutzen ez dituzun dragen topagunea?
Bai, ezagutzen dut.
Tira, etor zaitez.
Goizago gonbidatuko zintuzkedan,
baina dramatikoki utzi ninduzun.
Beste estatu batera joan nahi duzu nirekin?
Bai. Hondartzan mozkortuko gara,
ezezagunekin belarra erre, eta pizza txarra jan.
Lagunak ezagutuko dizkidazu azkenean.
Etxe bat dugu bertan. Dibertigarria izango da.
Ikusiko dugu ea konpontzen garen.
Kezkatuta zaude ondo moldatu ez garelako?
Jakina ezetz.
Baina, onar ezazu: jendea gainezkatzen duzu batzuetan.
Bai, jendea gainezkatzen duzu.
Eta hala zaitut gustuko.
Hala izango zaituzte gustuko. Lasai bazaude, dena aterako da ondo, bai?
Den-denak egongo gara etxe berean asteburu osoan zehar?
Nire istorioak, abesti-zerrendak
eta goizeko 90 minutuko krema-errutina gustuko ez badituzte, zer?
- Gorroto banaute, zer? - Ez ba.
- Gustuko ez banaute-- - Bai ba.
Gustuko zaitudalako.
Joan behar naiz. Nagusia ere badoa asteburuan.
Maleta egiten lagundu behar diot. Ez da lan erraza.
Bale, zoaz hari laguntzera.
Eta, gero, egizu zeure maleta,
bidaia zain dugu eta.
Maletak autoan dituzu. Hotela eta bidaia konfirmatu dizkigute.
Bulego osoak bidaia ona opa dizu. Itzul zaitezen ere opa dizu.
Itzuliko zara, ezta?
Atsedenaldi pertsonal eta profesionalak beharrezkoak dira.
Bulegokoak kezkatuta daude?
Salmentaren berri izan nahi dute.
Nik ere bai.
Datorren astean lanei eutsiko diegu?
Plan sekretu bat aterako duzu mahukatik?
Asteburuaren xedea hori guztia argitzea da.
Edozer gertatzen dela ere, zuen ongizatea bermatuko dut.
Madolynen erreferentziek garrantzitsu diraute.
Erabakia zeuk hartu behar duzu. Ez dago geure esku.
- Autoa prest da. - Bai.
- Eta Teddy? - Kontu luzea da.
Zerbait jakin behar badut, esan.
Eskerrak zu ondoan zaitudala.
GLAMOROUS BY MADOLYN SALBATU
JORRATZEKE DAUDEN MERKATUAK
OCULUSAK KATUENTZAT
Bai, Madolyn. Dena da kontrolpean. Bidaia on!
Hepa. Zer moduz dabil? Aipatu du salmenta?
Agian bai, zergatik?
Zer joera du? Alde? Kontra?
Lagundu behar didazu.
Zeurekin baino ez da hitz egiten ari.
Ez Venetiarekin, ez nirekin.
Konbentzi ezazu zuzen jokatzeko.
Agian hor datza nitaz fidatzeko arrazoia: ez dut ezertaz konbentzitu nahi.
Hala jokatu beharko zenuke.
Ezin diogu salmenta zapuzten utzi.
Zergatik ez? Harrotasunak arrakasta izan zuen.
Ezin dugu inertzia ona baliatu?
Badugu salmenta beste norbaitekin egitea.
Poz-pozik egingo nuke!
Deika ibili naiz. Zifrak hausnartu ditut.
Ez dugu astirik.
Eskaintza asteartea bukatutakoan onartu ezean,
alde egingo dute. Mortala litzateke.
Hala bada ere,
zerbait otuko zaio.
Harengan fio naiz.
Egizu gauza bera.
Marco, joan nahi zara? Ekin
asteburu goiztiarrari.
- Joan naiteke? - Bai. Dena dut kontrolpean.
Agur!
Utzizu bakean. Ahalik eta hoberen ari da.
Egun batzuk barru, egindako guztia galduko dugu agian.
Marcori baino ez dio jaramonik egiten.
Ez zaude kezkatuta?
MYKYNNLEIGH TOKI BEREAN
Madolynek negozioaren mesedetan jokatuko du.
VENETIA HAMAR MINUTU
Beti bezala.
Ben.
Zelan?
Zer moduz Armiarma Erregina?
Jada ez da. Ursakon toki segurua dugu berriz.
Oraingoz.
Planik bai astebururako? Ni Provincetownera noa lagun batzuekin.
Uztailaren laua herrialdearen urtebetetzea dugu.
Kolonizazioa, esklabotza, genozidioa, Jim Crow eta militarismo globala ikusita,
jaiegun hau ez dut jaiegun.
Aizu, gure artean dena ondo dago?
Ekitalditik ez gara mintzatu,
eta guztia ondo dagoelakoan nengoen.
Ondo dago. Ondo nago.
Ezer serioa bilatzen ez zenuela esan zenidan,
eta nik ere ez.
Halaxe da kontua.
Ezer seriorik ez.
Ondo pasatu Provincetownen.
Badaukazu?
Glamorous formularen fitxategia?
Egindako produktu denen errezeta guztiak.
Paregabeak. Aratzak.
Nola lortu duzu?
Proiektu berezi baterako behar nuen.
Eta Madolyn nitaz fio da.
Nitaz fio zen behintzat.
Azkar eta minik gabekoa izan behar da.
Formulak dituzula jakin behar du.
Izutuko da, salmenta burutuko du, eta inork ez du minik hartuko.
Mundu dena garaile.
Besterik ez dut nahi.
Asteburu on, Venetia. Jainkoak bedeinka beza Amerika.
Ben.
Ezagutzen duzu Marco.
Apenas.
Ez nau lagun min ere. Akaso ezagutzen ez dudan bizia du.
Agian badakizu asteburuan zer egingo duen.
Axola al dio?
Enpresa osoa da arriskuan.
Salmenta kolokan dago.
Amak tratua sinatu behar du. Pertsona bakarrarekin mintzatzen da:
Marcorekin.
Onartu nahi ez badut ere, itxaropen bakarra dugu.
Marcok ama konbentzitu behar du.
Konplexua dirudi.
Ez.
Ez ba! Erraza da:
margarita batzuk hartu, eta guardia jaisten duenean,
nire jarrera ulertzera apur bat behartu.
Plan patetikoa duzu.
Ba ez dut besterik.
Harekin egoteko, hegazkina beharko duzu, asteburua Provincetownen emango du eta.
"Lagunekin". Ene, lagunak izatea ere…
Provincetown? Badut joatea, bai.
Egin nezake.
Nola elkartuko gara?
Herritxo handia da. Irtengo da etxetik?
Grindr-en zelata ezazu. Nahiko aktiboa da bertan.
Marco gordeta duzu aplikazioan? Ni blokeatu ninduen!
Hasieran, harekin elkartzeko zen. Orain, bera saihesteko.
Egon, Ben.
Mutiko eder hori.
Ez duzu ulertzen? Hori balia dezakegu.
Zure kontutik jarraituko diogu Marcori.
Harekin elkartu eta adiskidetu.
Enpresa salbatuko du.
Ez dut asteburua Provincetownen emango!
Zergatik ez? Helburu gay bikaina da.
Ez dut Marcorekin egon nahi! Aktibazio-ekitaldian utzi ninduen.
Ia ez geunden elkarrekin ere.
Baina gustuko duzu.
Ez da hala?
Aurre egin nahi diot sentimenduari. Axola ez zaidanarena egiten dut, baina bai.
Inoiz baino gehiago gustatzen zait. Hobe hala ez balitz.
Baina ez dio axola. Ahaztu nau jada.
Akaso beste saio bat behar duzu.
Akaso beste era batean ikusi behar zaitu: toki berri batean, prakamotzekin.
Begira, agian ez duzu lortuko.
Agian ahaztu zaitu.
Etxean etorkizun posibleak gogoan
geratzen den tipoa nahi duzu izan?
Bestela, baduzu hara joan,
berriz saiatu, eta, beharbada, arrakasta izatea.
Dena ordainduko didazu.
Jakina ba.
Ai, ama.
Besarka nazazu.
Tira ba, besarkatu!
Bale.
- Marco, ze--? - Maleta egiteko 18 ordu ditut soilik.
Dena dela, esango didazu gero.
Nik uste iritsiko zarela. Nora zoaz?
Provincetownera.
Mutil-lagunarekin.
Mutil-laguna? Inoiz ez duzu halakorik izan.
Badakit. Perfektua izan behar da.
Lagunak ezagutuko dizkiot. Etxe berean egongo gara.
Casting bat bezalakoa izango da. Joan behar naiz.
Arraroa da.
Bai. Udan puntu-arropa hartzea ere…
- Non dut burua? - Ez.
Hau da arraroa.
Besteen zuri buruzko iritziak ez ohi dizu axola.
Belarriak zulatu zenituen, takoiak zeneramatzan
eta eskolara azazkalak margotuta zindoazen.
Tira, lehen aldiz maitemindu naiz.
- Maiteminduta zaude? - Agian.
Ez dakit.
Saiatzen ari da nigatik. Ni ere saiatu behar naiz bera dela eta.
Bale.
Baina zer da hau?
Bulegoa itxita dago.
Ez da ezer. Zoaz.
Ondo pasatu. Izugarri gustatuko zatzaizkie.
Eta bestela, doazela pikutara, ezta?
- Bai. - Bai.
Kaixo.
Nor zara?
Tira, ez nago horren ezberdin.
Atezainak deitu dit zu zarela eta. Zerrendan zaude baina.
Zer da hau?
Zerbait ezberdina probatu nahi dut.
Ez nuen aurpegia etengabe dotoretu nahi opor garaian.
Baina asko gustatzen zaizu hori. Oherako makillaje berezia duzu.
Beste poltsa batean duzu.
Eta oinetako horiek zer?
Ez dute takoirik?
Harean ezin takoirik jantzi.
Kylie Minogue-n abestiak AEBetan dabiltzan baino okerrago nenbilke.
Fisika kontua da.
Nigatik egin duzu?
Hau nahi dudala uste duzu?
Noiztik axola dit horrek?
Itxura txarra dut?
Itxura ederra duzu.
Muxu garbia.
Ez dago txarto.
Autoa iritsi da. Goazen.
Ustekabez jositako asteburua izango dugu.
Egon, den-denak daude hor barruan?
Bai.
Zaude, normaltasuna praktikatu behar dut.
Zer moduz?
Ederto. Bikain arituko zara eskolako lehen egunean.
Zu ez zaituzte epaituko.
Roxie Hart neu naiz.
Nor da Roxie Hart?
Roxie Hart.
Chicagokoa?
Gustatzen zait Chicago.
- Joan zara inoiz Market Days-era? - Musikalaz ari naiz!
Errieta al dugu?
Hemen gara!
Non da jendea?
Kanpoan.
Gogora ezazu, Roxie: ez zaituzte epaituko.
Kuadrilla normala da, eta ederto pasatuko dugu.
Ados?
Ados.
Nire mutil-lagun Marco duzue.
Kaixo, Marco naiz.
Marco, Tony duzu.
Ez da izango!
- Cliff. - Kaixo, Marco.
Jeffrey-ak gara!
Bera da Jeffrey. Ni, Geoffrey.
- Jeffrey. - Horixe. Ni Geoffrey naiz.
- Jeffrey. - Hori ni naiz. Bera Geoffrey da.
- Jeffrey? - Geoffrey.
Jeffrey.
- Jeff. - Jeff.
- Er. Ey. - Er. Ey?
Jeffrey.
- Zer egin dut txarto? - Izena ez diozu harrapatu.
Joango gara herrira bazkaltzera?
- Oso ondo! - Bale.
Zorionak mutil berriagatik.
Egon, bera zer da ba?
Azken mutila.
Bikotekide ohiarenera ekarri nauzu?
Zapuztu zintuenarenera?
Zitak arbuiarazi zizkizunarenera?
Bikotekide ohiekin geratuko ez banintz, ez nuke lagunik izango.
Ez bagara ondo moldatzen, ezingo gara elkarrekin egon?
Ez dut hori esan.
Ez zenuen zertan.
Ez dio axola. Ondo moldatuko zarete.
Eman iezaiozu aukera bat, mesedez.
Saiatuko naiz.
Eskerrik asko.
Lehen baino hurbilago gaude Marcorengandik?
Egingo dugu atzera?
Baduzu Marco topatzeko grinarik ere?
Bai! Irrikan nago hark zure plan arraroaren berri izateko
eta gu hemen egotea higuintzeko.
- Hori gertatuko da. - Ea.
Sekretutxo bat kontatuko dizut.
Argi dago esteroideak hartzen dituzula.
Ez. Badakit lanean gogaikarria naizela, baina, bizitzan, popularra naiz.
- Badakizu zergatik? - Sexya, aberatsa eta zuria zarelako?
Jarrera ona dudalako. Beti dut jarrera ona. Horregatik naute gustuko.
Asteburuan jarrera ona baduzu,
jendeak gustuko izango zaitu.
Eta irabaziko duzu.
Gogo goibel tzar hau hartuko dugu,
kontainer egokira bota,
eta asteburuari jarrera egokiaz ekingo diogu, bai?
Birziklagai gehienak zabortegira doaz.
Jarrera egokiaz!
Egon! Hurbildu egin gara.
Hobeto zabiltza jada. Goazen.
Gaurko, pilulak. Biharko, azidoa.
Eta keta eta kideko mordoa.
Berriari ere ekar diot apurra.
Nahi al du horrek?
Ez dakigu. Berria da.
Hementxe duzue. Galdetu.
Isila da gero.
Izututa zaude?
Zer jakin nahi duzu? Galdetu.
Ez dakit… Zetatik ezagutzen duzue elkar?
- Gayak izatetik. - Ez da izango.
Cliff gimnasioan ezagutu genuen. Cliffek eskolan ezagutu zuen Tony.
Haiek gamelu bera dute, eta guk multijabetza dugu Parkerrekin.
Jada ez. Bermea zapuztu zenuten.
Esan bezala, gayak izatetik.
Eta haiek biak elkarrekin egon ziren.
Zita batzuk eduki genituen.
Ai ene. Benetan diozu?
Gaia azaleratu nahi duzu ala?
Mezu batzuk irakurriko ditut.
Ez da izango.
Deskalabrua izan zen.
Polita izan zen!
Gimnasioan ezagutu genuen elkar. Topo egiten genuen
ariketa erdian ala Starbucks-en.
Ausaz ere elkartzen ginen.
Gu ere bai.
Hasieran sexu kontua zen soilik,
baina guardia jaitsi zuen.
Aitzakiak aitzakia, gezurrak gezur.
Tipoa lortu nuen azkenean.
Unetxo batez.
Zer gertatu zen?
Ai, ama! Marco?
Zu al zara?
Chad?
- Ben? - Hepa, Marco.
Hau ez da arraroa, ezta? Tira, denok dakigu baietz.
Zer zabiltzate hemen?
Nazioaren urtebetetzea ospatzen gabiltza.
Eta zu? Nortzuk dira hauek?
Egia, barkatu. Chad eta Ben dira.
Lankideak.
Lagunak dituzue.
Parker, Tony, Cliff, eta Jeffrey-ak.
Tira, Jeffrey bera da. Ni, Geoffrey.
Geoffrey.
Nahikoa da.
Chaden laguna zara?
Bai, bai.
Ziegak eta herensugeaken dabil.
Zure jolasean?
Armiarma Erregina zuk hil zenuen?
Zortzi hankak erauzi nizkion.
Non egiten duzue lo?
- Etxe bat dugu. - Igerilekuarekin.
Tira ba, geratuko gara?
Jainkoarren.
Tira ba, ondo pasatuko dugu!
Ezingo da izan, ezta?
Ez dago neure esku.
Nigatik bai.
- Ados. - Ados.
Ez da izango.
Sorpresatxo bat ekarri dugu astebururako!
Ez da izango.
Drag gosaria egingo dugu asteburua amaitu aurretik.
Derrigorrezkoa izango da draga egitea. Aitzakiarik ez.
Denak emanda aritu beharko zarete. Bereziki berria.
- Saiatuko naiz, Jeffrey. - Zer?
Geoffrey esan nahi zuen!
Ba Jeffrey esan du!
Marco, galdera bat.
Eder egiten dit?
Benekin batera alde egin behar duzu.
Zerba? Izututa zaude drag hobea egingo duelako?
- Izutu zaitez ba. Oso lehiakorra da. - Chad, Parker mutil-laguna dut.
Bere lagunak dira. Inpresio ona egin nahi diet.
Zuek agertzeak ez dit laguntzen.
Horregatik makillaje falta?
Onar zaitzaten nahi duzu?
Ez, zerbait berria probatu nahi dut.
- Arrazoi zuzenagatik ote? - Alde, mesedez.
Ia ezin izan gara elkarrekin egon.
Komentatzeko gauza asko ditugu:
bizitza, lana,
amak tratua onartzeko beharra…
Zaude. Horregatik etorri zarete?
Manipulatu gura nauzue?
Hori neuk dut plana. Benek berreskuratu nahi zaitu.
Benetan?
Hori askoz okerragoa da!
Ez du Parkerren berri. Amorratuko da.
Ea, begira.
Haiek gustuko izan zaitzaten lagunduko dizut.
Badakit lanean ez naizela super atsegina,
baina, bizitzan, popularra naiz.
Ez dizut Madolynekin lagunduko.
Badakit gure gauzatxoak izan ditugula. Bota zintzaten nahi nuen.
Ama emozionalki urrundu duzu nigandik.
Baina enpresarako txarra den zerbait irrikatu al dut inoiz?
- GlamCoin. - Beste adibiderik?
Elkarri lagun diezaiokegu.
Baina Ben--
Mutil-lagunaren kontua konponduko dugu. Orain
zure erara egin dezakezu behintzat.
Hori da eta!
Hepa, ordenagailu-mutil. Xelebrea da zu hemen ikustea.
Tira, pozten naiz.
Ni ere pozten naiz zu ikusteaz.
Hori bai, zeu al zara?
Etengabe janzten naiz hala,
eskerrik asko. Baina ez duzu ikusten.
Gauza asko ez ditut ikusten.
Haiek, kasurako.
Ez nekien Hell's Kitchen-eko gayekin ibiltzen zinenik.
Lehen ez.
Eta, zera…
haietako batekin hasi naiz.
Ilehoriarekin?
Bai.
Mutil-laguna duzu?
Zer? Ai, ama, ez. Ez.
Esan nion ez dudala ezer seriorik nahi.
Tipo bat baino ez da.
Dibertigarria da.
Eta ipurdia askotan ikusi diot.
Ez dizu axola, ezta?
Nik zuri ikusi dizut ipurdia.
Ez dago txarto.
Ez, tira, ez dio batere axola.
Ez naiz zu berreskuratzeko etorri, ez horixe.
Aizu, diberti gaitezen, besterik gabe, ados?
Bai, ados.
Etengabe janzten zara hala?
Bai. Zergatik?
Mugikorra ez zaizu desblokeatzen.
Utzi egingo dut. Gehiegi erabiltzen dut.
Bale.
Bai. Tira, aldatu egingo naiz.
- Kanpoan elkartuko gara? - Bai.
Mutilak! Aizue, mutilak! Mundu guztia igerilekura!
Asteburuari ekingo diogu!
Ez da izango.
Lauretan festara joatekoak gara.
Tokira euria hasi aurretik iritsi behar gara. Ezin gara geratu.
Arrazoi du. Ezin dugu eguna hemen eman.
Cliff erlaxatu behar da, beti bezala.
Aizu, hori da eta, adiskide!
Bale, hemen da.
Ez du bikoterik.
Saia zaitezen nahi du.
Saia zaitez ba.
Ez zaituztet beste inon ikusi ziur?
Horse Meat-en izan zarete?
Occupy The Disco-n.
Paradisco-z ari zara akaso?
Ilaran bi ordu eman genituen. Itzel!
Eskumuturrekorik ez?
Ez. Zuk bai?
Jakina! Sartuko zaituztet. Tad ezagutzen dut.
Eskumuturrekoak lor ditzakezu?
Jakina ba.
Lagunak zaintzen ditut.
Ben, ondo al zaude?
Ondo nago. Ez da ezer izan.
Zer?
Lasai. Ez da ezer.
Oso ohikoa da. Koagulatzeari itxaron, eta listo.
Asteburua zapuzten badizut, txarto sentituko naiz.
Aizu, hori ezinezkoa izango litzateke.
Entzun?
Milesker.
Ez da ezer.
Lankidea baino ez duzu ziur?
Belarriak eta begiak ditut.
Tira, ibili ginen bueltaka, bai,
eta elkarrekin eman genituen pare bat festa.
Baina gu haserre geundenean.
Loreak bidali zenizkidanean eta estasia hartu nuenean. Beste inoiz ez.
Beste jolas bat da, ezta? Lezio bat eman nahi didazu.
Gorroto dut hau. Horregatik inoiz ez nabil inorekin.
- Ez da hala. - Ez al genituen halakokeriak utzi?
Mutil-laguna ez diet maiz lagunei aurkezten.
Hau zaila da niretzat.
Ez zenuen hau guztia prestatuko ni urduritzeko, ezta?
Lankidea baino ez da.
Urte osoa darama nire atzetik.
Begira, ez dut gustuko.
Penagarria da.
Denbora guztian, bigarren plater bat izan duzu.
Pitxia zara gero.
Baina ez daki ezer horri buruz. Mesedez--
Zer uste duzu naizela, kabroi bat ala?
Ez gara horri buruz hasiko.
Atsegina izango naiz.
Zu zarela eta.
Hitzematen dizut.
Ea, mutilak. Euria hasi aurretik joan behar gara festara.
Arrazoi du, joan behar gara.
Aterpean egingo dute, eta ezingo da jende gehiago sartu.
Bai. Tragoak hartuko ditugu lehenengo.
- Gero prestatuko gara, bai? - Bai.
Mesedez, mesedez. Hitzematen dizugu.
Ez, joan behar gara!
Dibertitu zara. Gero elkartuko gara agian.
Konforme.
Ben, bildu zure gauzak. Bagoaz.
Milesker.
Bete dut nire egitekoa. Zeure txanda da.
Heldua izatea ez da dibertigarria.
Asteburua gogotik antolatu duzu. Ez dut zaputz dezaten nahi.
Gogoko izan zaitzadan nahi duzu.
Tira, ba bai.
Badakit asteburua zertarako den berez.
Inork ez du esango, baina proba da niretzat, ezta?
Seguruenik bai.
Baina, ene, lasai zaitez.
Proba gaindituko duzu ziur.
Portzierto, zorionak! Parkerrek hiritik atera zaitu.
Nirekin inoiz ez zuen halakorik egin.
Zer gertatu zitzaizuen?
Ez dut hori egingo.
Ez dizut Parkerrekin ibiltzeko gida osoa emango.
Zeure kabuz igo beharko dituzu maila denak.
Baina, aizu,
ikusi duzu zeharo jeloskorra dela, ezta?
Ba ez, egia esan.
Zinez?
Nahi duena lortzen ez duenean, bortizki tematzen da.
Tira, drag queen bat kontratatu zuen jaramon egin niezaion.
Bale.
Egizu zeure esku dagoena pozik egon dadin, bai?
Askoz dibertigarriagoa da hala dagoenean.
- Euria ari du! - Badugu sartzea oraindik.
Blaituko gara.
- Euri bortitza da gero. - Joango gara korrika?
Ez da izango!
Pozik zaudete?
Ordubete euri falta da.
Hiru ordu.
Mundu dena da festan.
Eta sotoan gela ilun bat dago.
Jolastuko gara zerbaitetara?
Provincetownera etorri naiz lagunekin Quiplash-ean aritzeko?
Ez! Ezezagunekin drogak hartzeko etorri naiz.
Laguntzeko asmoa zuen.
Eten esteroide-haserrea, kankailu.
Distraitu ez bagintuzu, garaiz joango ginatekeen,
eta sotoan egongo ginateke gauzak egiten,
hemen tripaz gora egon beharrean.
Ez da izango!
Kontua apur bat deseroso dago. Hobe duzue joan.
Oz-eko aztiako ekaitza dirudi. Ezin gara joan.
Gustuko izan behar naute, eta dena zapuztuko duzu!
Salmenta salbatzeko joan behar banaiz, hala egingo dut.
Baina zeure burua aldatuko duzu zitakidea eta bere lagunak direla eta?
Ez dakit ba.
Lehen aldia dut kontu honetan.
Tira,
ni ez naiz erlazioetan aditua zehazki, baina ezagutzen zaitut.
Eta zu ez zara halakoa.
Tipoen benetako iritzia eta zitakide ona
duzun ala ez jakiteko,
erakutsi zure benetako izaera.
Ze--?
Zerbait otu zait!
Play-back lehiaketa.
Drag kutxa daukagu, eta ez dugu beste egitekorik.
Tira, ea nork egiten duen hoberen.
- Konforme! - Horixe.
Zergatik ez?
Interesgarria.
Ea, zer egingo dugu? Abestia hautatu eta play-backa egin?
Ez.
Talde-saioa izango da.
Baina sei rol baino ez daude.
- Guk biok bakarra. - Bat dugu soberan oraindik.
Ni epaile. Ez naiz batere itxurosoa takoiekin.
Ondo. Abestia eta zuen rolak txatera bidaliko ditut.
Makillatzen irakatsiko dizuet.
Ordubete barru hasiko gara!
- Tira ba! - Ezpain gorriak nahi ditut.
- Ederra. - Soinekoak jantziko ditut.
Aizu, asteburu honetan ez al zinen horrelakoa izateari uztekoa?
Ez zizun axola, ezta?
Milesker kontua pizteagatik.
Gai izango zara, sudurra hala?
Bai! Beste ezer botatzen ez badidazue, ondo egongo naiz.
- Hau botako dut. - Aizu.
Parkerrekin ez nabil bueltaka soilik.
Elkarrekin gaude.
Ondo al zaude?
Zera…
Harrituta nago.
Ni ere bai.
Ez nuen harekin hasteko asmorik. Dena gertatu da ez non eta ez han.
Ez dut horrek urrun gaitzan nahi.
Ba ez da gertatuko.
Lagunak baino gehiago gara.
Geu gara.
Koitadua.
Pop
Sei
Zukutu
Cicero
Lipschitz
Merezi zuen Merezi zuen
Errua bere buruari baino ezin dio leporatu
Bertan izan bazina Ikusi izan bazenu
Gauza bera egingo zenukeen
Jendeak ohitura gogaikagarriak izaten ditu
Bernie, kasurako Berniek txiklea mastekatzen zuen
Mastekatu ez, lehertu egiten zuen
Etxera iritsi nintzen
Eta Bernie sofan zen Txiklea mastekatzen
Mastekatzen ez, txiklea lehertzen
Zera esan nion "Bernie, ez txiklea berriz lehertu gero"
Ba lehertu egin zuen
Eskopeta hormatik hartu
Eta bi bider tiratu nuen Abisu gisa
Buru-buruan jo nuen
Merezi zuen Merezi zuen
Errua bere buruari baino ezin dio leporatu
Ezekiel Young Salt Lake City-n Ezagutu nuen duela pare bat urte
Bikoterik ez zuela esan zidan Eta berehala moldatu ginen
Bikoterik ez zuela? Bai, zera!
Ezkonduta zegoen Tira, sei emazte zituen
Gau hartan, etxera itzuli zenean
Edaria prestatu nion
Tipo batzuei artsenikoak ez die on egiten
Merezi zuen Merezi zuen
Bizitzaren lorean zegoen lorea hartu zuen
Eta erabili egin zuen Eta gaizki tratatu ere
Hilketa izan zen Baina krimena, ez
Cicero, Lipschitz
Sukaldean nintzen Oilaskoa afarirako prestatzen
Wilbur senarra di-da sartu zen Ezin jeloskorrago
"Esneketaria txortatu duzu", esan zuen Etengabe zioen
"Esneketaria txortatzen aritu zara"
Gero nire labanarekin egin zuen estropezu Hamar bider
Bertan izan bazina Ikusi izan bazenu
Gauza bera egingo zenukeen!
Baina zu izan al zinen?
Ez horixe, ez naiz erruduna!
Merezi zuen
Ikuskizun bat nuen Veronica ahizparekin
Charlie senarra Gurekin etortzen zen
Ikuskizuneko azken saioan
Hogei akrobazia egiten genituen jarraian
Spagata, izar irekiak, Itzulipurdiak eta txiribueltak
Bata bestearen atzetik
Gau batean, Cicero-n geunden hirurak
Hotel batean edaten Eta barre-barreka
Izotzik gabe geratu ginen
Izotz bila joan nintzen
Itzultzean, atea ireki
Eta han ziren Veronica eta Charlie
Hamazazpigarren akrobazia egiten
Izar irekia
Ez dut ezer gogoratzen Gero jakin nuen,
Odola eskuetatik garbitzen ari nintzela, Hilda zeudela
Merezi zuten Merezi zuten
Hasieratik merezi zuten
Ni ez nintzen izan
Baina ni izan banintz
Nolatan esango didazu ba Oker jokatu nuela?
Maite nuen Alvin Lipschitz
Tipo zeharo artistikoa zen
Sentikorra eta margolaria zen
Bere burua aurkitu nahian zebilen etengabe
Bidean, Ruth, Gladys eta Irving Topatu zituen baina
Erlazioa hautsi genuen
Desadostasun artistikoak zirela eta
Hark bizirik zegoela uste zuen Eta nik, kontrakoa
Alferrontzi zikin hori
Merezi zuten Merezi zuten
Hasieratik merezi zuten
Erabili egin gintuzten Gaizki tratatu ere
Nolatan esango diguzu ba Oker jokatu genuela?
Merezi zuen Merezi zuen
Errua bere buruari baino ezin dio leporatu
Bertan izan bazina Ikusi izan bazenu
Gauza bera
Egingo zenukeen
Barka, baina ez dakit nor izendatu irabazle.
Marco!
Itsu al zaude? Marco da nabari.
- Takoiekin egin ditu akrobaziak. - Nola egin duzu?
Ez dut lehenengo aldia.
Egin dezagun berriro.
Baina honakoan--
Egon, jada ez dago euririk.
Jaia bukatu da?
Ez, joan gaitezke!
- Kendu kaka hau guztia. - Ez da izango!
Alde egingo dugula uste dut.
Benetan?
Bai, hobe izango da.
Ez duzu iritziz aldatu komentatu duguna dela eta, ezta?
Ez, Chad. Ez dut iritziz aldatu hori dela eta.
Etorri ahal zarete. Zatozte!
Benetan diozu?
Bai, benetan diot.
Joatekoak ziren baina.
Hobe dugu alde egin orduan?
Ez, ez. Etorri ahal dira. Zatozte.
Dibertitzen ari gara.
Zu garaile.
Ume honen kontra ezin irabazi.
- Tragorik bai? - Bale.
Gure lehen liskarra gogoratzen dut. Benetako liskarra.
Jolasean zebilen. Erlazio serio bat nahi zuen nirekin.
Sexua nuen gustuko nik.
Baina Marcok gehiago nahi zuen.
Ez duzu zertan dena kontatu.
Buruz burukoa zen, eta hark irabazi zuen.
Neuk eman nuen amore. Eta etxera gonbidatu nuen.
Azpiko arropa eramateko festa batean ei zen.
Estasia hartuta.
Pitxia izan zen.
Uda osoa eman duzue elkarrekin orduan?
Atzera eta aurrera…
eta aurrera eta atzera.
Baina bat etorri ginen zure laneko festaren ostean, ezta?
- Pasa den astean? - Bai.
Bai.
Etxera etorri zitzaidan,
eta benetan hastea erabaki genuen.
Hara, horrek itxura…
serioa du.
Tira, zera--
Goazen festara. Besteekin elkartu--
Tira, badakit tipo bat atzetik izan duela,
baina penagarria da, ezta?
Horixe esan duzu.
Penagarria.
Geratzen den azkena naiz. Hori da garrantzitsuena.
Ez, Ben. Zera--
Zer? Ez du tragorik nahi ala?
Bikain aritu zara.
Aizu, arduratzen ez bazaitu, zergatik zoaz haren atzetik?
- Ben! - Uda osoa daramazu harekin?
Ez da hain erraza.
Ezer seriorik ez zenuela nahi esan, eta harekin itzuli zinen!
- Ez zintudan mindu nahi. - Eta gezurra esan didazu.
Penagarria naizela esan.
Ez zara penagarria.
Bai ba.
Penagarria naiz.
Penagarria da
zu lako norbaitetaz maitemintzea.
Elkar ezagutu genuenean,
grazia, xarma eta konfiantza ikusi nituen.
Ezeri beldurrik ez zion norbait ikusi nuen.
Gezur biribila zen.
Ez zara ausarta. Gimnasio zaleek gustuko izan zaitzaten nahi duzu.
Haiexek gustuko izan zaitzaten!
Ene, zure atzetik ibili naizen aldian
zu horren atzetik aritu zara!
Zeure burua horregatik aldatu duzu.
Ez nazazu gorrotatu.
Ez zaitut gorrotatzen halere.
Neure burua, bai.
Honekin…
maitemindu naizelako.
Eta, jakizu,
zure look berria kaka hutsa da.
Makillajea behar duzu aurpegian,
ezagutzen dudan pertsonarik itsusiena zara eta.
Azpitituluak: Xabier Izagirre Aizpitarte